La Regidoria d'Esports llança una aplicació mòbil de reserva d'instal·lacions esportives
02 de novembre 2020

![Imagen 1](/media/ee2hfaac/99_mini_app-reservas-instalaciones-deportivas.jpg)

La Regidoria d'Esports de l'Ajuntament de Sagunt ha llançat hui una aplicació mòbil de reserva d'instal·lacions esportives. Es tracta d'una plataforma gratuïta, tant per a Android com per a iOS, amb la qual la ciutadania podrà reservar la zona de musculació, la pista d'atletisme, les pistes de frontenis i de tenis i el bany lliure a les piscines.

  

El regidor d'Esports, Javier Raro, ha assegurat que és un projecte en el qual ja s'estava treballant, **«però que la Covid-19 ha accelerat per la necessitat que tenim que els usuaris i usuàries puguen reservar les instal·lacions esportives abans de fer acte de presència»**. Raro ha destacat que esta actuació **«és un pas més en la mentalitat que tenim d'una millora contínua de les instal·lacions i dels servicis que donem a la ciutadania. Esperem que siga un èxit i que els usuaris i usuàries s'animen a utilitzar esta aplicació».**

  

Per poder descarregar l'aplicació en el mòbil, tota aquella persona que ho desitge pot fer-ho a través d’estos enllaços per a [iOS](https://apps.apple.com/es/app/reservas-deportes-sagunto/id1533596237) o per a [Android](https://play.google.com/store/apps/details?id=com.ingeniokids.reservasdeportes&hl=es_419). ![](/media/1xfjahb3/99_c_app-reservas-instalaciones-deportivas.jpg)

  
  

*   [](http://www.facebook.com/sharer.php?u=https://aytosagunto.es/va/actualitat/la-regidoria-d-esports-llança-una-aplicació-mòbil-de-reserva-d-instal-lacions-esportives/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-d-esports-llança-una-aplicació-mòbil-de-reserva-d-instal-lacions-esportives/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-d-esports-llança-una-aplicació-mòbil-de-reserva-d-instal-lacions-esportives/ "Linked In")
*   [](mailto:?body=https://aytosagunto.es/va/actualitat/la-regidoria-d-esports-llança-una-aplicació-mòbil-de-reserva-d-instal-lacions-esportives/)